22. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 34 της 17 Φεβρ./3 Μαρτ. 1959 Περί απαλλαγής των πλημμυροπαθών Κομοτηνής και Χανίων χρεών προς το Δημόσιον κλπ. εκ προσαυξήσεων εκπροθέσμου καταβολής. Έχον υπ’ όψει την σχετικήν υπό ημερομηνίαν 10.2.1959 εισήγησιν του Υπουργού των Οικονομικών και θεωρούν ότι, επιβάλλεται α)η απαλλαγή των πλημμυροπαθών Περιφερείας Κομοτηνής και Χανίων εκ των προσαυξήσεων εκπροθέσμου καταβολής εφ’ όσον τύχωσι διευκολύνσεως τμηματικής καταβολής ή αναστολής πληρωμής και δια το χρονικόν διάστημα από της ημέρας των πλημμυρών έως 31 Αυγ. 1959 ως και β)η χορήγησις εις τούτους διευκολύνσεως τμηματικής καταβολής ή και αναστολής πληρωμής των προς το Δημόσιον, Δήμους ή Κοινότητας χρεών των αναλόγως της εκ των πλημμυρών διαμορφωθείσης οικονομικής καταστάσεως τούτων, αποφασίζει: 1.Απαλλάσσει τους πλημμυροπαθείς Κομοτηνής και Χανίων από τα εκ προσαυξήσεων εκπροθέσμου καταβολής χρέη των προς το Δημόσιον, Δήμους ή Κοινότητας, πλην των εκ συμβάσεως και εξ ελλείμματος Δημοσίας, Δημοτικής ή Κοινοτικής διαχειρίσεως προερχομένων, εφ’ όσον ούτοι ήθελον τύχει διευκολύνσεως τμηματικής καταβολής ή αναστολής πληρωμής και δια το χρονικόν διάστημα από της ημέρας των πλημμυρών έως 31 Αυγ. 1959. 2.Εντέλλεται εις τα αρμόδια όργανα ή Αρχάς (αναλόγως ποσού) χορήγησιν εις τους ανωτέρω πράγματι παθόντας πλημμυροπαθείς διευκολύνσεως  τμηματικής καταβολής ή και αναστολής πληρωμής δια το ανωτέρω χρονικόν διάστημα ή και πέραν τούτου κατά την κρίσιν των και αναλόγως της εκ των πλημμυρών διαμορφωθείσης οικονομικής καταστάσεως των οφειλετών. Εκδόσαν προς τούτο την υπ’ αριθ. 34 παρούσαν πράξίν του κυρωθησομένην νομοθετικώς. Εκυρώθη δια του άρθρ. 36 Ν.Δ. 4242/1962 (Τόμ. 2Α σελ. 384,33). 